**LAZDIJŲ R. KUČIŪNŲ MOKYKLOS**

**2019METŲ VEIKLOS ATASKAITA**

**I. BENDROJI INFORMACIJA**

Kučiūnų mokyklos bendruomenė įgyvendindama mokyklos metų veiklos plano tikslus ir uždavinius tobulino ugdymo procesą. Gerinome mokinių ugdymo kokybę, ugdomąją veiklą diferencijavome ir individualizavome. Naudojome IKT ir kitas naujausias mokymo priemones bei metodus. Mokytojai kėlė savo kvalifikacines ir pedagogines kompetencijas dalyvaudami kursuose, seminaruose.

Vizija:

Lazdijų r. Kučiūnų mokykla – besimokanti ir besikeičianti, bendraujanti ir bendradarbiaujanti bendruomenė.

Misija:

Mokykla, teikianti ikimokyklinį, priešmokyklinį, pradinį, pagrindinį išsilavinimą, modernizuojanti ugdymo procesą, atsižvelgianti į ugdytinių individualius gebėjimus ir poreikius, užtikrinanti sveiką ir saugią ugdymo(si) aplinką.

Veiklos prioritetai:

Ugdymo proceso modernizavimas.

Saugios mokymosi aplinkos užtikrinimas.

Nuoseklus, efektyvus ugdymo tobulinimas.

Mokyklos strateginiai tikslai ir uždaviniai:

Tikslas:

Mokyklos kultūros formavimas.

Uždaviniai:

1.1. Pilietinio sąmoningumo, atsakomybės ir tolerancijos ugdymas.

1.2.Mokinių pasiekimų gerinimas.

1.3.Sveikatingumo ugdymas ir žalingų įpročių prevencija.

Pagrindinis Lazdijų r. Kučiūnų mokyklos tikslas – mokyklos kultūros formavimas. Uždaviniai – ugdyti pilietinį sąmoningumą, atsakomybę ir toleranciją, gerinti mokinių pasiekimus, vykdyti sveikatingumo ir žalingų įpročių prevenciją. Mokyklos kultūra – mokyklos vertybių sistema, kuri ne tik sudaro sąlygas asmenybei bręsti, bet lemia ugdymo ypatumus, mokymosi pasiekimus, žymi mokyklos išskirtinumą ir ją reprezentuojanti. Nuolatinis naujienų ir informacijos apie renginius skelbimas internetinėje svetainėje, socialiniame tinkle Facebook. Formuojamas teigiamas mokyklos įvaizdis. Visuomenė supažindinama su mokyklos veikla ir pasiekimais. Manau, kad šie tikslai 2019 m. buvo sėkmingai įgyvendinti. Ugdymo proceso valdymas buvo vykdomas vadovaujantis švietimą reglamentuojančiais teisės aktais, kitais su mokyklos veikla susijusiais dokumentais, mokyklos nuostatais, darbo tvarkos taisyklėmis. Sėkmingai dirbo Mokytojų taryba, mokyklos veiklos kokybės įsivertinimo, metinio veiklos ir ugdymo planų rengimo, naujos redakcijos darbo tvarkos taisyklių rengimo, įvairių projektų ir renginių organizavimo ir vykdymo darbo grupės, Mokytojų ir pagalbos mokiniui specialistų, Mokyklos vaiko gerovės, viešųjų pirkimų, turto inventorizavimo ir nurašymo, pagrindinio ugdymo pasiekimų patikrinimo vykdymo ir vertinimo ir kt. komisijos.

Nuolat teikiama informacija ir konsultacinė pagalba mokyklos savivaldos institucijoms. Įgyvendinant ugdymo planą buvo užtikrinamos lygios galimybės įvairių poreikių mokiniams, sudaromos sąlygos mokinių savirealizacijai, individualių poreikių ir gebėjimų tenkinimui, inicijuota mokinių kultūrinė – pažintinė veikla, analizuojami mokinių ugdymo(si) ir pamokų lankomumo rezultatai, vykdomas individualios mokinio pažangos stebėjimas, analizuojama individualių lūkesčių ir pasiekimų dermė. Dedamos pastangos gerinti ugdymo kokybę, pamokų lankomumą. Apie vykstančius pokyčius sistemingai informuojami mokinių tėvai, bendruomenė. Mokytojo darbo kokybė yra svarbiausias veiksnys, darantis įtaką mokinių pasiekimų rezultatams.

1. Pilietinio sąmoningumo, atsakomybės ir tolerancijos ugdymas.

Kučiūnų mokyklos bendruomenė, įgyvendindama mokyklos metų veiklos plano tikslus ir uždavinius, ugdė asmenybes, turinčias brandžią tautinę savimonę ir savigarbą, mylinčias savo Tėvynę, sąmoningai ir atsakingai vykdančias pilietines pareigas, gebančias puoselėti Lazdijų krašto ir savo šalies kultūrą. Puoselėjome Lazdijų krašto istorinį ir kultūrinį savitumą, stiprinome bendradarbiavimą su Lazdijų krašto muziejumi. Puoselėjome mokyklos tradicijas ir papročius, stiprinome bendruomeniškumą, kultūrines vertybes.

Dalyvavome patriotinio ir pilietinio ugdymo renginiuose. Organizavome pilietinio sąmoningumo akcijas, konkursus, parodas mokyklos bendruomenei.

Dalyvavome Lazdijų rajono savivaldybės pilietinio ugdymo renginiuose.

Vykdėme vaikų vasaros poilsio programą ,,Šiam pasauly iš tiesų, kaip gerai, kad aš esu“, kuri skiriama socialiai remtinų šeimų vaikams. Vaikus supažindinome su savo gimtuoju kraštu, rajonu. Vykome į Metelių regioninį parką, susipažinome su Metelių krašto vertybėmis, nuo apžvalgos bokšto grožėjomės nuostabiais vaizdais. Dusios ežere plaukiojome plaustu. Aplankėme Ančios, Baltajo, Galsto ežerus. Pakeliavę po rajoną, leidomės į tolimesnes keliones. Lankėmės tautodailininko, medžio drožėjo Antano Česnulio sodyboje. Neišdildomą įspūdį paliko jo drožinių ekspozicija. Poilsiavome, sportavome Alytaus ir Veisiejų miestų parkuose. Čia taip pat mokėmės orientuotis gamtoje. Kaune kino centre ,,Cinamon” žiūrėjome 3 D filmą ,,Slaptas augintinių gyvenimas 2“.

Birželio 14-ąją – Gedulo ir vilties dieną sulaukėme svečių iš etnografinės Prano Dzūko sodybos. Jie supažindino su lietuvių tremties vaikų žaislais ir pamokė juos pasigaminti. Mergaitės iš medžiagos skiaučių gamino lėlytes, o berniukai – žaislus iš siūlų ir sagų.

Dalyvavome eilėraščių konkurse ,,Vertybės, kurios įkvepia gyventi“, skirtame Kalniškės mūšio 74-ųjų metinių progai paminėti. 2 mokiniai dalyvavo nacionalinio konkurso ,,Lietuvos istorijos žinovas“ II etape Lietuvos Respublikos Seime Vilniuje.

Mokykloje buvo vykdomas etninės kultūros projektas ,,Pro rūtos šakelę į praeitį“, kurio metu rinkome medžiagą apie Kučiūnų krašto kryžius, organizavome parodą, vedėme konferenciją. Domimės ir puoselėjame tradicijas. Dalyvavome etninės kultūros varžytuvėse ,,Ritas Rėdos Ratas“.

2. Mokinių pasiekimų gerinimas

Taikėme inovatyvius mokymosi metodus, paremtus aktyviu mokinių mokymusi.

Pritaikėme mokyklos edukacines erdves ugdymo procesui organizuoti ir gerinti. Organizavome integruotas pamokas edukacinėse erdvėse. Kiekvienas mokytojas pravedė po vieną integruotą pamoką. Organizavome ugdomąsias veiklas kitose edukacinėse aplinkose: muziejuose, parkuose, regioniniuose parkuose, savo mokyklos edukacinėse erdvėse. Suorganizavome vieną seminarą apie edukacinių erdvių panaudojimą ugdymo procese, dalijomės gerąja patirtimi. Tobulinome vertinimą ir įsivertinimą, skatinome siekti asmeninės pažangos ir atsakomybės už savo mokymąsi. Kiekvienas mokinys įsivertina savo daromą pažangą, kuri aptariama su dalyko mokytoju, klasės auklėtoju, mokiniu ir tėvais.

Sudarėme sąlygas kiekvienam mokiniui gauti kokybišką ir savalaikę pagalbą, siekiant mokymosi pažangos. Kiekvienas dalyko mokytojas išsiaiškinęs kylančius mokymosi sunkumus teikia pagalbą. Organizavome dalykų konsultacijas ,,Mokytojas – mokiniui ir mokinys – mokiniui“. Mokiniai lanko matematikos, lietuvių kalbos konsultacijas, valandos numatytos ugdymo planuose. Gerinome lankomumo rezultatus, didinome aukštesnius ugdymo pasiekimus turinčių mokinių skaičių.

Pradinėse klasėse mokėsi 26 mokiniai. Iš jų aukštesniu lygiu buvo įvertinti 6 mokiniai, pagrindiniu lygiu – 10 mokinių, patenkinamu lygiu – 8 mokiniai.

Siekėme geresnių ugdymosi rezultatų suvienijant mokytojų, tėvų ir mokinių pastangas bei stiprinant mokinių vertybines nuostatas.

Per visus metus 6 mokiniai nepraleido nė vienos pamokos. 10 proc. sumažėjo praleistų pamokų skaičius. Visos praleistos pamokos buvo pateisintos 100 proc.

5-10 klasėse mokėsi 35 mokiniai. Iš jų labai gerai mokėsi 4 mokiniai, gerai – 13mokinių, patenkinamai – 18 mokinių.

Pagerėjo klasių mokymosi pažangumai, lyginant su 2018 m.:

5 klasė – 2018 m. (8,99), 2019 m. (7,97). 6 klasė – 2018 m. (7,96), 2019 m. (8,79). 7 klasė – 2018 m. (6,74), 2019 m. (7,73). 8 klasė – 2018 m. (7,47), 2019 m. (6,51). 9 klasė – 2018 m. (7,55), 2019 m. (7,38). 10 klasė – 2018 m. (7,13), 2019 m. (7,52). Bendras mokyklos vidurkis – 2018 m. buvo 7,64, 2019 m. 7,65.

Visi mokiniai mokslo metus užbaigė teigiamais įvertinimais ir buvo keliami į aukštesnes klases. Visos klasės mokslo metus užbaigė 100 proc. pažangumu.

Nacionalinio mokinių pasiekimų patikrinimo rezultatų pokytis 2019 m.:

6 klasės matematikos pokytis + 10: skaitymo + 5,2, rašymo + 7,1.

Teikėme pedagoginę psichologinę pagalbą visai mokyklos bendruomenei. Dalyvavome VŠĮ Lazdijų švietimo centro projekte ,,Saugios aplinkos mokykloje kūrimas II“.

Mokykloje buvo teikiama 36 individualios konsultacijos mokytojams, 70 – vaikams, vyko 5 grupinės konsultacijos tėvams, 3 grupinės konsultacijos mokytojams, 3 grupinės konsultacijos mokiniams.

Mokiniams ir jų tėvams teikėme konsultavimo, logopedinę, socialinę mokymosi pagalbą pamokose ir po jų. Pagalbos mokiniui specialistai rengė veiklos planus, mokiniams ir jų tėvams teikė socialinę pedagoginę, logopedinę pedagoginę pagalbą pagal pateiktas VŠĮ Lazdijų Švietimo centro pažymas ir poreikį. Logopedo pagalba buvo teikiama 17 mokinių, socialinė pedagoginė pagalba – 61 mokiniui. Mokyklos socialinė pedagogė teikia konsultacijas tėvams dėl įvairių asmeninio pobūdžio klausimų, platinami lankstinukai, kurie yra skirti tėvams geriau pažinti savo vaikus. Nuolat yra stebimas mokinių lankomumas ir palaikomas ryšys su tėvais. Mokykloje 1 kartą per metus organizuojamas bendras mokinių tėvų susirinkimas, kitos bendradarbiavimo su tėvais formos: tėvų dienos, bendri renginiai, forumai, seminarai (tėvų lankomumas 80 proc.). Apie mokymosi sėkmę mokinių tėvus žodžiu ir raštu informuojame vadovaudamiesi paruoštu mokinių tėvų informavimo ir švietimo tvarkos aprašu.

Skatinome mokinius gilinti žinias, dalyvauti olimpiadose, konkursuose, projektuose, viktorinose, parodose.

95 proc. mokinių dalyvavo mokyklinėse olimpiadose, 98 proc. mokinių dalyvauja mokyklinėse parodose, konkursuose, projektuose.

Mokytojai kėlė savo kvalifikacines ir pedagogines kompetencijas dalyvaudami kursuose, seminaruose. 100 proc. mokytojų kėlė kvalifikaciją pamokos kokybės gerinimo, veiklų organizavimo temomis. Mokytojai grįžę iš kvalifikacijos tobulinimo renginių gerąja patirtimi dalijasi direkciniuose pasitarimuose, dalykinėse, metodinėse grupėse.

Kultūrines, menines, pažintines, kūrybines, sportines, praktines veiklas organizavome kitose edukacinėse aplinkose. 100 proc. mokinių dalyvavo ,,Jaunųjų tyrėjų“ dienoje, plenere „Mini dirbtuvėlės“, ekspedicijoje „Pažinimo keliu“. Mokykloje organizuota konferencija ,,Mūsų krašto kryžiai“, kurios metu vyko paroda, dalyvavo aplinkinių kaimų žmonės, kurie dalijosi atsiminimais apie savo kraštą. Veiklos ,,Teigiamos emocinės aplinkos kūrimas“ metu klasių auklėtojai kartu su auklėtiniais kūrė, atnaujino edukacines aplinkas, vyko integruotos lietuvių, anglų kalbų, istorijos, geografijos bei fizikos pamokos lauko klasėje, edukacinėse erdvėse.

Vykdydama prevencines veiklas, mokyklos bendruomenė siekia geros mokinių savijautos, sveikatos, fizinio ir psichinio socialinio saugumo mokykloje. Didelis dėmesys skiriamas nuostatų, vertybių formavimui. Į klasių auklėtojų, dalykų mokytojų veiklas integruota prevencinė alkoholio, tabako ir kitų psichiką veikiančių medžiagų vartojimo programa. Sveikatos ugdymo programos temos integruotos į mokomuosius dalykus, klasių auklėtojų ir neformaliojo vaikų švietimo veiklas, mokyklos renginius.

Mokykloje vykdomos prevencinės veiklos: saugių edukacinių mokymosi erdvių kūrimas, mokinių socialinių ir bendravimo įgūdžių tobulinimas, smurto, patyčių ir žalingų įpročių prevencija.

Mokyklos Vaiko gerovės komisija teikė efektyvią, sisteminę pagalbą, skatinančią mokinius lavinti individualius savo gebėjimus. Analizavo vaikų ugdymosi poreikius, netinkamo elgesio priežastis. Kryptinga komisijos veikla užtikrino gerą klasių, grupių mikroklimatą, teikiamą pagalbą tėvams, mokytojams. Socialinis pedagogas per 2019 m. aplankė elgesio problemų turinčių mokinių šeimas, įvertino šeimų socialinę padėtį ir gyvenimo sąlygas.

3. Sveikatingumo ugdymas ir žalingų įpročių prevencija.

Prevencinė veikla integruojama į ugdymo procesą. Mokinių tarpusavio santykių tobulinimui ir agresyvumo mažinimui vykdoma socialinių įgūdžių programa „Kurkime saugią mokyklą“. Buvo vedami patyčių, žalingų įpročių prevencijos užsiėmimai klasėse, dalyvavome veiksmo savaitėje „Be patyčių“. Didelį dėmesį skyrėme sveikatos ugdymui mokykloje, dalyvavome Sveikatą stiprinančių mokyklų veikloje. Į prevencinę veiklą įtraukiami ugdytinių tėvai, bendradarbiaujama su seniūnijos, kitomis socialinėmis institucijomis: Alytaus apskrities vyriausiojo policijos komisariato Lazdijų rajono PK, Alytaus apskrities vaiko teisių apsaugos skyriumi Lazdijų rajone, Lazdijų rajono savivaldybės Visuomenės sveikatos biuru, Lazdijų priešgaisrine gelbėjimo tarnyba, VŠĮ Lazdijų Švietimo centru. Šių įstaigų atstovai dalyvavo mokykloje organizuojant pokalbius, renginius, seminarus.

Vykdėme projektą, JES (Jėga, Energija, Sveikata), finansuojamą Lietuvos Respublikos sveikatos apsaugos ministerijos. Projekto metu organizavome judriąją savaitę, su tėvais ir mokiniais vykome į Druskininkų sveikatinimo ir poilsio centrą AQUA, į pirčių ir baseinų kompleksą. Organizavome sportinį slidinėjimo turnyrą JES (priimk iššūkį ir vyk į Snow areną). Projekto finansavimui skirta 30 000,0 Eur.

Dalyvavome projekte 2019 m. rugsėjo 23-30 d. ,,Europos sporto savaitė 2019“. Gavome padėką už puikų programos ,,Beactive – judėk šokio ritmu 2019“ įgyvendinimą.

2019 metais mūsų mokykla vykdė vaikų ir paauglių nusikalstamumo prevencijos projektą „Kelio į sėkmę pradžia: sveika gyvensena ir tobulėjimas“. Programai vykdyti lėšas skyrė Lazdijų r. savivaldybė. Projekte buvo numatytos veiklos vaikų ir paauglių sveikos gyvensenos skatinimui, savęs išbandymui įvairiose edukacinėse, sporto ir aktyvaus poilsio programose, neigiamo požiūrio formavimui į psichoaktyviųjų medžiagų vartojimą ir padarytą žalą sveikatai, priklausomybę ir gydymą. Programos pradžioje 5-10 klasių mokiniai su mokytojais aplankė Pilnų namų bendruomenę Panaroje, Varėnos rajone. Toliau kelionė tęsėsi į Trakus. Pilyje susipažinome su Trakų pilies istorija bei pilies viduje esančiomis ekspozicijomis. Dalyvavome edukaciniame užsiėmime „Pasivaikščiojimas su Vytautu Didžiuoju“. Pasigaminome po spaudą su Vytauto Didžiojo vaizdu. Dovanų gavome po atviruką, kurį antspaudavome sename pilies pastate. Po to kelionė tęsėsi iki Birštono apžvalgos bokšto, kurio aukštis siekia 51 metrą. Kelionės metu dar buvo galimybė pamatyti mineralinio vandens garinimo statinį „Druskupis“, kuris pastatytas Birštone, centriniame miesto parke.

Prevencinės programos metu mokiniai turėjo galimybę susipažinti su šiaurietišku ėjimu, patys tai išbandyti. Taip pat buvo smagu nuvykus į Lazdijų sporto centrą pasimankštinti treniruoklių salėje. Projekto programos pabaigoje mokiniai aktyviai dalyvavo „Protmūšyje“.

Klasių komandos noriai atliko užduotis, atsakinėjo į jiems pateiktus klausimus. ,,Protmūšį“ laimėjo 7-8 klasių komanda.

Projekto „Kelio į sėkmę pradžia: sveika gyvensena ir tobulėjimas“ veiklos mokiniams labai patiko. Dalyvaudami įvairiuose užsiėmimuose, mokiniai daug sužinojo, tapo tolerantiškesni, pakantesni, geresni – tai ir yra kelias į sėkmę.

Vykdant prevencijos, sveikatingumo veiklas ugdėme mokinių vertybines nuostatas ir bendrąsias kompetencijas, teikėme pedagoginę psichologinę pagalbą mokyklos bendruomenei. 100 proc. dalyvavome veiklų įgyvendiname.

Didžiausias vadybinės veiklos pasiekimas – personalo komplektavimas (mokykloje dirba visų sričių dalykų specialistai, maža kaita), edukacinių aplinkų kūrimas ir puoselėjimas, prie kurių prisideda visa mokyklos bendruomenė, profesinio tobulėjimo skatinimas, siekiant kiekvieno mokytojo ir mokyklos sėkmės ir pažangos, išteklių valdymas.

Bendruomenės tikslas – puoselėti saugią, draugišką ir darbingą aplinką.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | **Tikslas.** | | | **Tikslo pasiekimo vertinimo kriterijus, mato vienetas ir reikšmė** | | |
| **1.** | **Mokyklos kultūros formavimas** | | | Mokyklos kultūra – mokyklos vertybių sistema, ne tik sudaranti sąlygas asmenybei bręsti, bet ir lemianti ugdymo ypatumus, mokymosi pasiekimus, žyminti mokyklos išskirtinumą ir ją reprezentuojanti. Nuolatinis naujienų ir informacijos apie kultūrinius renginius skelbimas  mokyklos internetinėje svetainėje, socialiniame tinkle Facebook. Formavome teigiamą mokyklos įvaizdis. Visuomenė supažindinta su mokyklos veikla ir pasiekimais. | | |
|  | **Įstaigos veiksmo pavadinimas** | | **Proceso ir/ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **1.1.** | **Uždavinys. Pilietinio sąmoningumo, atsakomybės ir tolerancijos ugdymas** | | | | | |
| **1.1.1** | Ugdyti asmenybes, turinčias brandžią tautinę savimonę ir savigarbą, mylinčias savo Tėvynę, sąmoningai ir atsakingai vykdančias pilietines pareigas, gebančias puoselėti Lazdijų krašto ir savo šalies kultūrą. | | Mokinių pilietiškumo ugdymas.  Suorganizuotos daugiau kaip 2 pilietinio sąmoningumo akcijos mokyklos, Kučiūnų kaimo bendruomenėms. Dalyvauta 2 rajoninio lygmens pilietinio ugdymo renginiuose. Dalyvavusių mokinių skaičius, 100 proc.  Organizavome ir dalyvavome pilietinio sąmoningumo akcijose ,,Atmintis gyva, nes liudija“, eilėraščių konkurse ,,Vertybės, kurios įkvepia gyventi“, skirtas Kalniškės mūšio 74–ųjų metinių minėjimui 1 vietos laimėtojai. Mokyklos taryba suorganizavo akciją ,,Pasipuoškime valstybės vėliavos spalvomis“. Dalyvavome Lietuvos Respublikos Seime vykusiame nacionaliniame konkurse ,,Lietuvos istorijos žinovas“.  Ugdome asmenybes, turinčias brandžią tautinę savimonę ir savigarbą, mylinčias savo Tėvynę, sąmoningai ir atsakingai vykdančias pilietines pareigas, gebančias puoselėti Lazdijų krašto ir savo šalies kultūrą. Dalyvavome etninės kultūros varžytuvėse ,,Ritas Rėdos Ratas“, užėmėme trečią vietą. 2019 m. Lietuvos moksleivių liaudies dailės konkurse ,,Sidabro vainikėlis“ užėmėme pirmą vietą.  Dalyvavome rajoniniame konkurse  ,,Tramtatulis“.  Puoselėjame mokyklos tradicijas ir papročius, stipriname bendruomeniškumą, puoselėjame kultūrines vertybes. | Direktoriaus pavaduotoja ugdymui, klasių vadovai | Metų eigoje | Asignavimai darbuotojų darbo užmokesčiui |
| **1.1.2.** | Puoselėti Lazdijų krašto istorinį ir kultūrinį savitumą, stiprinant bendradarbiavimą su Lazdijų krašto muziejumi. | | Dalyvavimas Lazdijų krašto muziejaus edukacinėse programose. Sudalyvauta 5 edukacinėse programose 1-10 klasių mokiniams.  Organizavome edukacines veiklas Prano Dzūko sodyboje.  2019 m. birželio 14 d. vykdėme mokomają pažintinę ekspediciją ,,Pažinimo keliu“  Dalyvavome edukacinėse programose: ,,Pasėjau grikį“, ,,Skrynių raštai“.  Lazdijų krašto muziejaus darbuotojai organizavo edukaciją ,,Tremties žaislai – skudurinės lėlės ir ,,brūzguliai“.  Jaunieji šauliai dalyvavo atminimo rytmetyje, skirtame kunigo Juozo Zdebskio 90-ųjų gimimo metinių paminėjime. | Dalykų mokytojai | Metų eigoje | Asignavimai darbuotojų darbo užmokesčiui |
| **1.1.3.** | Puoselėti mokyklos tradicijas ir papročius, stiprinti bendruomeniškumą, puoselėti kultūrines vertybes. | | Mokyklos renginių organizavimas, tradicijų puoselėjimas mokyklos bendruomenėje.  100 proc. mokinių dalyvavo tradiciniuose renginiuose, gerbia ir puoselėja senąsias mokyklos tradicijas. Stiprėjo bendruomenės tarpusavio ryšiai. | Klasių auklėtojai, dalykų mokytojai | Metų eigoje | Žmogiškieji  ištekliai |
| **1.2.** | **Uždavinys. Mokinių pasiekimų gerinimas.** | | | | | |
| 1.2.1. | Pritaikyti mokyklos edukacines erdves ugdymo procesui organizuoti ir gerinti. | | Integruotų pamokų edukacinėse erdvėse organizavimas. Kiekvienas mokytojas pravedė po vieną integruotą pamoką mokyklos edukacinėse erdvėse. Suorganizavome 1 seminarą apie edukacinių erdvių panaudojimą ugdymo procese, dalinomės gerąją patirtimi. | Metodinės darbo grupės | Metų eigoje | Žmogiškieji  ištekliai |
| 1.2.2. | Tobulinti vertinimą ir įsivertinimą, skatinant siekti asmeninės pažangos ir atsakomybės už savo mokymąsi. | | Stebėjome individualią mokinių pasiekimų pažangą, fiksavome ir vertinome mokinius. Kiekvienas mokinys buvo mokomas įsivertinti savo pažangą. Didelis dėmesys buvo skiriamas vertinimo veiksmingumui tobulinti, skatinant mokinius siekti asmeninės pažangos. Mokiniai buvo mokomi vertinti ir įsivertinti, atsižvelgiant į pasiektus rezultatus kelti tolesnio mokymosi tikslus. Skatinome mokinius tapti atsakingus už savo mokymąsi. | Metodinės darbo grupės | Metų eigoje. | Žmogiškieji  ištekliai |
| 1.2.3. | Sudaryti sąlygas kiekvienam mokiniui gauti kokybišką ir savalaikę pagalbą, siekiant mokymosi pažangos. | | Teikėme mokymosi pagalbą mokiniams. Mokytojai nuolat stebėjo mokinių mokymąsi ir jiems laiku suteikė konkrečią, individualizuotą grįžtamąją informaciją apie jų pažangą ir pasiekimus, nurodė jų sėkmę ir spragas. Išsiaiškinome mokiniams kylančius mokymosi sunkumus ir suteikėme pagalbą. 60 proc. mokinių lankė konsultacijas. | Dalykų mokytojai | Metų eigoje. | Žmogiškieji  ištekliai |
| 1.3. | **Uždavinys. Sveikatingumo ugdymas ir žalingų įpročių prevencija.** | | | | | |
| 1.3.1 | Vykdant prevencijos, sveikatingumo veiklas ugdyti mokinių vertybines nuostatas ir bendrąsias kompetencijas. | Mokiniai dalyvavo prevencinėse, sveikatingumo veiklose. 80 proc. mokinių noriai dalyvavo renginiuose, kuriuose buvo ugdomos mokinių vertybinės nuostatos. 90 proc. mokinių laikėsi mokykloje priimtų taisyklių, susitarimų. Kiekvienas mokinys dalyvavo ilgalaikėje prevencinėje programoje.  Vykdėme Valstybinio visuomenės sveikatos stiprinimo fondo 2019 metų lėšomis finansuojamą projektą, vaikų ir paauglių nusikalstamumo prevencijos programą, Etnokultūros plėtojimo, vaikų vasaros poilsio programas. | | Klasių auklėtojai, pagalbos specialistai | Metų eigoje. | Žmogiškieji  ištekliai |
| 1.3.2. | Teikti pedagoginę psichologinę pagalbą mokyklos bendruomenei. | Mokyklos bendruomenė dalyvavo pedagogikos ir psichologijos centro vykdomame projekte. Saugios aplinkos mokykloje kūrimas II“. Teikėme pedagoginę psichologinę pagalbą visai mokyklos bendruomenei.  Mokykloje buvo teikiamos 36 individualios konsultacijos mokytojams, 70 – vaikams, vyko 5 grupinės konsultacijos tėvams, 3 grupinės konsultacijos mokytojams, 3 grupinės konsultacijos mokiniams.  (VŠĮ Lazdijų švietimo centras. Projektas ,,Saugios aplinkos kūrimas II“) | | Mokyklos bendruomenė | Metų eigoje. | Žmogiškieji  ištekliai |
| 1.3.3. | Dalyvauti respublikinio projekto „Sveikatiada“ veiklų įgyvendinime. | 80 proc. mokinių domisi sveika gyvensena, dalyvauja sveikatingumo renginiuose.  Organizavome sveikos gyvensenos temomis: popietes, varžybas, konkursus, diskusijas, parodas, susitikimus. | | Mokyklos bendruomenė | Metų eigoje. | Žmogiškieji  ištekliai |

\_\_\_\_\_\_\_\_\_\_\_